teeth bonding in Cleveland Ohio
veneers on teeth North Dartmouth 02747
veneers dentist in 07090
Korean affordable cosmetic dentistry in Houston Texas
Filipino dentist office in Fenton 63026 KYK: Gwede uitgejou: ‘Wat het Zuma verkeerd gedoen?’ | Netwerk24
Deur Tshidi Madia, News24 09 Junie 2018 08:18
Afgevaardigdes by die ANC se provinsiale verkiesingskonferensie wat nou ’n “konsulterende konferensie” is, het die party se nasionale voorsitter, Gwede Mantashe, uitgejou en liedere gesing wat vra wat dit is wat voormalige pres. Jacob Zuma gedoen het.
Afgevaardigdes het Vrydagaand by die Universiteit van Zululand geweier dat Mantashe praat, al is hulle herhaaldelik gevra om hom ’n kans te gee.
Mantashe moes die hoofrede namens pres. Cyril Ramaphosa lewer wat die G7-beraad in Kanada bywoon.
“As hierdie ’n ANC-konferensie is, sal ek praat,” het Mantashe gesê wat eers voorgegee het om saam te sing en dans op die liedere wat oor hom gesing is.
Gwede Mantashe, nasionale voorsitter van die ANC. Foto: Argief
Die hooggeregshof in Pietermaritzburg het vroeër die verkiesingskonferensie verhoed om voort te gaan.
Dié besluit het verskeie afgevaardiges warm onder die kraag gelaat. Van hulle het gedreig daar sal ’n geveg uitbreek indien dit nie voortgaan nie.
Sihle Zikalala, provinsiale voorsitter van die uitvoerende komitee, het gesê hy is bereid om na hul griewe te luister.
Hy het toe afgevaardigdes toegelaat om hul standpunte te opper oor die gekanselleerde konferensie en hoekom hulle Mantashe se spreekbeurt teenstaan.
Die konferensie is laat Vrydagaand verdaag en sal Saterdag voortgaan.
Voordat die afgevaardigdes verdaag het, is joernaliste beveel om die vertrek te verlaat ná verskeie pogings om die afgevaardigdes te kalmeer.
Mantashe het vanaf die podium vir Zikalala gesê die afgevaardigdes bly stil wanneer hy (Zikalala) praat, maar sing wanneer Mantashe probeer praat en dat dit die indruk skep dat daar ’n faksie is.
Nadat die afgevaardigdes verdaag het, het leiers vergader om die pad vorentoe te bepaal.
Meer oor: Gwede ­Mantashe | Jacob Zuma | Cyril Rama­Phosa
5 dinge wat jy van Zuma se verskyning moet weet